Publication: Magyar Közlöny
Issue: MK-2011-134 (Year: 2011, Number: 134)
Era: contemporary
Section: tekintett, az épített környezet alakításáról és védelmérõl szóló 1997. évi LXXVIII. törvény (a továbbiakban: Étv.)
Paragraph Index: 589

(7) A kártalanítási igény a vagyoni hátrány keletkezésekor válik esedékessé. Ez az idõpont a helyi építési szabályzat, szabályozási terv hatálybalépésének, illetõleg az e törvény 20. § (4) bekezdésében foglaltak szerinti tilalmat, korlátozást elrendelõ határozat jogerõre emelkedésének a napja. A kártalanítás a felek megállapodásának tárgya. A fõváros esetében a megállapodás megkötésére irányuló kérelmet a fõvárosi önkormányzatnak a területileg illetékes kerületi önkormányzathoz, a területileg illetékes kerületi önkormányzatnak a fõvárosi önkormányzathoz nyolc napon belül írásban továbbítani kell. Ebben az esetben úgy kell tekinteni, mintha a kérelmezõ a kérelmét mindkét önkormányzathoz beadta volna. Ha a szerzõdõ felek között – a kérelem benyújtásától számított egy éven belül – nem jön létre megállapodás, akkor kártalanítási eljárást kell lefolytatni, amelyet a Kormány általános hatáskörû területi államigazgatási szerve folytat le a kisajátítási kártalanítás szabályai szerint, az e törvényben meghatározott eltérésekkel.

Source: https://magyarkozlony.hu/hivatalos-lapok/9fcee3600e464de7c08ed5dfa7a6ab0ef8254b1b/dokumentumok/7a898de8754d06db0c90e52e8c45cad8773503eb/letoltes